7 Na mvula ya ntete ya Belshasare+ ntotila ya Babilone, Daniele lalaka ndosi mpi yandi monaka bambona-meso ya ntu na yandi ntangu yandi vandaka kulala na mbeto na yandi.+ Na nima yandi sonikaka ndosi yina;+ yandi sonikaka disolo ya mvimba ya mambu yina.2 Daniele tubaka nde:“Mono vandaka kutala na bambona-meso na mono na mpimpa, mpi mono monaka mipepe iya ya zulu ke nangula nzadi-mungwa ya nene.+3 Ebuna bambisi iya ya nene+ basikaka na nzadi-mungwa, konso mbisi swaswanaka ti bambisi ya nkaka.4 “Mbisi ya ntete vandaka bonso ntambu,+ mpi yo vandaka ti mapapu ya ngo-zulu.+ Mono vandaka kutala tii kuna bo tumunaka mapapu na yo, ebuna bo nangulaka yo na ntoto mpi bo tedimisaka yo na makulu zole bonso muntu, mpi bo pesaka yo ntima ya muntu.5 “Mpi mono monaka mbisi ya nkaka, ya zole; yo vandaka bonso urse.+ Yo telamaka na ndambu mosi, mpi bampanzi tatu vandaka na munoko na yo, na meno na yo; mpi bo songaka yo nde, ‘Telama, dia misuni mingi.’+6 “Na nima, mono landaka kutala, mpi mono monaka mbisi ya nkaka, yo vandaka bonso nkoyi,+ kansi yo vandaka ti mapapu iya na mukongo na yo bonso mapapu ya ndeke. Mbisi yina vandaka ti ba-ntu iya,+ mpi bo pesaka yo kiyeka ya kuyala.7 “Na nima, mono landaka kutala na bambona-meso ya mpimpa, ebuna mono monaka mbisi ya iya, yo vandaka kupesa boma mpi kutitisa, yo vandaka ngolo mingi kibeni, mpi yo vandaka ti meno ya nene ya bibende. Yo vandaka kudia ti kubuka, mpi yo vandaka kuniata-niata na makulu na yo bima yina vandaka kubikala.+ Yo vandaka ya kuswaswana ti bambisi yonso ya nkaka yina vandaka na ntwala na yo, mpi yo vandaka ti bibongo kumi.8 Ntangu mono vandaka kutala bibongo yina, tala! kibongo ya nkaka, ya fioti,+ basikaka na kati na yo, mpi bo tumunaka bibongo tatu na kati ya bibongo ya ntete na ntwala na yo. Mpi kibongo yina vandaka ti meso bonso meso ya muntu, mpi yo vandaka ti munoko yina vandaka kutuba na lulendo yonso.*+9 “Mono landaka kutala tii kuna bo tulaka bakiti ya kimfumu mpi Mbuta ya Bilumbu+ vandaka.+ Bilele na yandi vandaka mpembe bonso mvula ya mpembe,*+ mpi nsuki ya ntu na yandi vandaka bonso lene ya bunkete. Kiti na yandi ya kimfumu vandaka baludimi ya tiya; makulu na yo vandaka tiya ya ngolo.+10 Nzadi ya tiya vandaka kukulumuka mpi kubasika na ntwala na yandi.+ Funda mosi mbala funda vandaka kusadila yandi, mpi mafunda kumi mbala mafunda kumi vandaka kutelama na ntwala na yandi.+ Tribinale+ kangukaka, mpi bo kangulaka mikanda.11 “Mono landaka kutala na ntangu yina sambu na makelele ya bangogo ya lulendo* yina kibongo yina vandaka kutuba;+ mono talaka tii kuna bo fwaka mbisi yina, bo bebisaka nitu na yo, mpi bo pesaka yo sambu bo yoka yo na tiya.12 Kansi sambu na bambisi yina ya nkaka,+ bo katulaka luyalu na yo, mpi bo kumisaka luzingu na yo nda sambu na ntangu mosi mpi nsungi mosi.13 “Mono landaka kutala na bambona-meso ya mpimpa, ebuna mono monaka muntu mosi bonso mwana ya muntu+ ke kwisa na matuti ya zulu; bo pesaka yandi nswa ya kukota kisika Mbuta ya Bilumbu+ vandaka, mpi bo nataka yandi pene-pene ya Muntu yina.14 Ebuna bo pesaka yandi luyalu,+ lukumu,+ mpi kimfumu, sambu bantu, makanda mpi bandinga, bo yonso kusadila yandi.+ Luyalu na yandi kele luyalu ya mvula na mvula yina ta luta ve, mpi bo ta fwa ve kimfumu na yandi.+15 “Kansi mono Daniele, mpeve na mono kumaka kisaka-saka na kati na mono sambu bambona-meso ya ntu na mono pesaka mono boma mingi.+16 Mono kwendaka pene-pene ya muntu mosi na kati ya bantu yina telamaka pana sambu na kuyula yandi ntendula ya kieleka ya mambu yai. Yandi pesaka mono mvutu mpi zabisaka mono ntendula ya mambu yai.17 “‘Bambisi iya yina+ ya nene kele bantotila iya yina ta basika na ntoto.+18 Kansi basantu ya Muntu Yina Me Luta Yonso+ ta baka kimfumu,+ mpi bo ta baka kimfumu+ kimakulu, ee, mvula na mvula.’19 “Ebuna mono zolaka kuzaba mambu mingi sambu na mbisi ya iya, yina swaswanaka ti bambisi yonso ya nkaka; yo vandaka kupesa boma mingi kibeni, yo vandaka ti meno ya bibende mpi manzungulu ya kwivre, mpi yo vandaka kudia ti kubuka, mpi kuniata-niata na makulu na yo bima yina vandaka kubikala;+20 mpi sambu na bibongo kumi+ yina vandaka na ntu na yo, mpi kibongo ya nkaka yina basikaka mpi yina bibongo tatu bwaka+ na ntwala na yo, kibongo yina vandaka ti meso mpi munoko ya vandaka kutuba na lulendo yonso* mpi ya vandaka kumonana nene kuluta bibongo ya nkaka.21 “Mono landaka kutala ntangu kibongo yina nwanisaka basantu, mpi yo vandaka kununga bo,+22 tii kuna Mbuta ya Bilumbu+ kwisaka mpi bo zengaka nkanu ya kunungisa basantu ya Muntu Yina Me Luta Yonso,+ ebuna ntangu ya bo me tulaka lungaka sambu basantu kubaka kimfumu.+23 “Yandi tubaka nde: ‘Sambu na mbisi ya iya, kele ti kimfumu ya iya yina ta basika na ntoto. Yo ta swaswana ti bimfumu yonso ya nkaka, yo ta dia ntoto ya mvimba, yo ta niata-niata yo, mpi yo ta buka yo.+24 Sambu na bibongo kumi, bantotila kumi ta basika na kimfumu yina; mpi ntotila ya nkaka diaka ta basika na nima na bo, yandi ta swaswana ti bantotila ya ntete, mpi yandi ta pesa bantotila tatu nsoni.+25 Yandi ta tuba mambu ya mbi sambu na Muntu ya Kuluta Zulu,+ mpi yandi ta niokula ntangu yonso basantu ya Muntu Yina Me Luta Yonso. Yandi ta vanda ti lukanu ya kusoba bantangu mpi nsiku, mpi bo ta pesa bo na maboko na yandi sambu na ntangu mosi, bantangu, mpi ndambu ya ntangu.*+26 Kansi Tribinale kangukaka, mpi bo katulaka luyalu na yandi, sambu na kufwa yandi mpi kubebisa yandi kimakulu.+27 “‘Bo pesaka kimfumu, luyalu, mpi bunene ya bimfumu yina kele na nsi ya zulu yonso na bantu yina kele basantu ya Muntu Yina Me Luta Yonso.+ Kimfumu na bo kele kimfumu ya mvula na mvula,+ mpi baluyalu yonso ta sadila bo mpi ta lemfukila bo.’28 “Yai nsuka ya mambu. Kansi mono Daniele, mabanza na mono yangisaka mono mingi kibeni, yo yina mono kumaka bonso muntu yina me konda masa ti menga;* kansi mono bumbaka mambu yina na ntima na mono.”
kon_Latn